# *Projekts*

LATVIJAS REPUBLIKAS MINISTRU KABINETS

2014.gada Noteikumi Nr.\_\_

Rīgā (prot. Nr.\_\_)

**Noteikumi par bijušajiem zemessargiem apmaksājamiem veselības aprūpes pakalpojumiem, kā arī izdevumu apjomu un samaksas kārtību**

*Izdoti saskaņā ar Latvijas Republikas*

*Zemessardzes likuma* [*34.panta*](http://likumi.lv/doc.php?id=63405#p59) *3.¹ daļu*

1. Noteikumi nosaka bijušajiem zemessargiem, ar kuriem līgums par dienestu Latvijas Republikas Zemessardzē (turpmāk - Zemessardze) ir izbeigts invaliditātes vai ievainojuma (sakropļojuma, kontūzijas) dēļ, kas iegūts, pildot Zemessardzes uzdevumus vai piedaloties apmācībā, vai slimības dēļ, kuras cēlonis ir saistīts ar Zemessardzes uzdevumu pildīšanu vai dalību apmācībā apmaksājamos veselības aprūpes pakalpojumus, kā arī attiecīgo izdevumu apjomu un samaksas kārtību.2

2. Izdevumus par šajos noteikumos noteiktajiem veselības aprūpes pakalpojumiem sedz Aizsardzības ministrija no valsts pamatbudžeta līdzekļiem, kas Aizsardzības ministrijai piešķirti saskaņā ar likumu par valsts budžetu kārtējam gadam.3

4

3. Bijušajiem zemessargiem sedz šādus ar veselības aprūpes pakalpojumiem saistītus izdevumus:

3.1. pacienta iemaksas un līdzmaksājumus par veselības aprūpes pakalpojumiem saskaņā ar normatīvajiem aktiem par veselības aprūpes finansēšanu;

3.2. zāles, kuras iekļautas Latvijas Republikas zāļu reģistrā kā recepšu zāles;

3.3. laboratoriskos izmeklējumus saskaņā ar medicīniskām indikācijām un ar ārstējošā ārsta nosūtījumu;

3.4. fizikālās terapijas procedūras un medicīniskās manipulācijas saskaņā ar medicīniskām indikācijām un ar ārstējošā ārsta nosūtījumu;

3.5. medicīniskās rehabilitācijas pakalpojumus reizi gadā, nepārsniedzot 569,15 *euro*, ja tie saistīti ar dienesta laikā, pildot Zemessardzes uzdevumus vai piedaloties apmācībā, gūtajām traumām un ievainojumiem vai to sekām.

3.6. maksas veselības aprūpes pakalpojumus, ja tie saistīti ar dienesta laikā, pildot Zemessardzes uzdevumus vai dalību apmācībā, gūtajām traumām un ievainojumiem vai to sekām.

3.7. medicīniskās ierīces, ja to nepieciešamība saistīta ar dienesta laikā, pildot Zemessardzes uzdevumus vai dalību apmācībā, gūtajām traumām un ievainojumiem vai to sekām.

1. Šo noteikumu 3.5.-3.7. apakšpunktā noteiktos izdevumus sedz, pamatojoties uz Nacionālo bruņoto spēku Centrālās medicīniskās ekspertīzes komisijas lēmumu par veselības aprūpes pakalpojumu saistību ar dienesta laikā, pildot Zemessardzes uzdevumus vai piedaloties apmācībā gūto traumu vai ievainojumu un ņemot vērā ģimenes ārsta vai ārstējošā ārsta rekomendācijas.

7

5. Bijušais zemessargs par viņam sniegtajiem veselības aprūpes pakalpojumiem samaksā no personiskajiem līdzekļiem, un Aizsardzības ministrija viņam kompensē šajos noteikumos minētos izdevumus. Lai saņemtu kompensāciju par samaksātajiem veselības aprūpes pakalpojumiem, bijušais zemessargs iesniedz Aizsardzības ministrijā rakstveida iesniegumu par izdevumu atlīdzināšanu, kā arī veselības aprūpes pakalpojumu saņemšanu un to samaksu apliecinošus ārstniecības iestādes (ārsta) izsniegtus dokumentus (piemēram, rēķinus, kvītis, kases čekus, ģimenes vai ārstējošā ārsta nosūtījumu pakalpojumu saņemšanai), kuros norādīts pakalpojumu saņēmēja vārds, uzvārds, personas kods, datums, iestādes nosaukums un sniegtie ārstniecības pakalpojumi.

8

6. Ja bijušais zemessargs saņēmis šajos noteikumos minētos veselības aprūpes pakalpojumus, viņš iesniedz Aizsardzības ministrijā iesniegumu par izdevumu atlīdzināšanu, ņemot vērā šādus nosacījumus:

6.1. ja ir iegādātas šo noteikumu 3.2. apakšpunktā minētās zāles, iesniegumam pievieno normatīvajos aktos par recepšu izrakstīšanu noteiktajā kārtībā izrakstītās receptes kopiju un aptiekas izsniegtu maksājuma dokumentu par zāļu iegādi, kurā norādīts zāļu iegādātāja vārds, uzvārds un personas kods, zāļu nosaukums, cena un samaksātā summa;

6.2. ja ir iegādātas šo noteikumu 3.7. apakšpunktā minētās medicīniskās ierīces, iesniegumam pievieno ārstējošā ārsta, ergoterapeita vai normatīvajos aktos noteiktajos gadījumos funkcionālā speciālista atzinumu, izrakstu no pacienta stacionārā /ambulatorā medicīniskās kartes (veidlapa Nr.027/u) vai receptes kopiju, kurā norādīts, kāda medicīniskā ierīce un kādā daudzumā ir nepieciešama, kā arī dokumentus, kas apliecina tās iegādi (piemēram, kases čekus, stingrās uzskaites kvītis, rēķinus), kuros norādīts medicīniskās ierīces saņēmēja vārds, uzvārds, personas kods, datums, iestādes nosaukums, saņemtās medicīniskās ierīces veids un samaksātā summa.

9

7. Pamatojoties uz bijušā zemessarga lūgumu, kam pievienots ģimenes vai ārstējošā ārsta nosūtījums, kā arī šo noteikumu 3.5. – 3.7. apakšpunktā noteiktajos gadījumos Nacionālo bruņoto spēku Centrālās medicīniskās ekspertīzes komisijas lēmums par veselības aprūpes pakalpojumu saistību ar dienesta laikā, pildot Zemessardzes uzdevumus vai piedaloties apmācībā, gūto traumu vai ievainojumu Aizsardzības ministrija var izsniegt garantijas vēstuli par veselības aprūpes pakalpojuma samaksu.

10

8. Veselības aprūpes pakalpojuma sniedzējs par veselības aprūpes pakalpojumu, kas bijušajam zemessargam sniegts saskaņā ar šo noteikumu 7. punktā minēto garantijas vēstuli, nosūta rēķinu Aizsardzības ministrijai. Rēķinam par sniegtajiem pakalpojumiem bijušajam zemessargam pievieno dokumentus, kas apliecina rēķinā norādītos izdevumus.

11

9. Aizsardzības ministrija, pamatojoties uz bijušā zemessarga rakstisku piekrišanu, ir tiesīga pieprasīt no veselības aprūpes pakalpojuma sniedzēja pārbaudei nepieciešamo papildu informāciju, lai pārbaudītu iesniegto dokumentu atbilstību faktiski saņemtajiem pakalpojumiem un noteiktajai diagnozei.

12

13

10. Bijušais zemessargs rakstveida iesniegumu par izdevumu segšanu saistībā ar saņemtajiem veselības aprūpes pakalpojumiem iesniedz Aizsardzības ministrijā sešu mēnešu laikā no izdevumus apliecinošu dokumentu izsniegšanas dienas. Veselības aprūpes pakalpojumu izdevumu kompensāciju pārskaita bijušā zemessarga iesniegumā norādītajā kredītiestādes vai Valsts akciju sabiedrības „Latvijas Pasts” maksājumu kontā 30 dienu laikā pēc iesnieguma saņemšanas. Ja bijušais zemessargs lūdz kompensēt tādus veselības aprūpes pakalpojumus, kas saskaņā ar šiem noteikumiem netiek apmaksāti, viņu par to informē rakstiski un pēc bijušā zemessarga pieprasījuma atdod iesniegtos dokumentus.

Ministru prezidents L.Straujuma

Aizsardzības ministrs R.Vējonis

Aizsardzības ministra vietā

Zemkopības ministrs J.Dūklavs

Vīza:

valsts sekretārs J.Sārts

22.08.2014

782

A.Jaško,

Tālr.: 67335197;

Fakss: 67212307;

e-pasta adrese: [Andris.Jasko@mod.gov.lv](mailto:Andris.Jasko@mod.gov.lv)

R.Olekša,

Tālr.: 67335181;

Fakss: 67212307;

e-pasta adrese: Ruta.Oleksa@mod.gov.lv